नईदिल्ली 10 जुलाई 2018. भारतीय रेल धार्मिक पर्यटन को बढ़ावा देने के उद्देश्य से रामायण से जुड़े महत्वपूर्ण स्थलों से गुजरनेवाली विशेष पर्यटक रेल चलाने जा रहा है। अगर आपने रामायण से जुड़े धार्मिक स्थलों के अभी तक दर्शन नहीं किए हैं तो इंडियन रेलवे कैटरिंग एंड टूरिज्म कॉरपोरेशन (आईआरसीटीसी) ने एक विशेष पर्यटक ट्रेन चलाने की योजना बनाई है। खबरों के मुताबिक ट्रेन का नाम श्री रामायण एक्सप्रेस होगा जो 14 नवंबर को दिल्ली के सफदरजंग स्टेशन से शुरु होगी।